Pajenn:Ar Prat - Nozveziou an arvor, 1909.djvu/14 - Wikimammenn\nPajenn:Ar Prat - Nozveziou an arvor, 1909.djvu/14\nEur gerig hepken warlerc’h\nva mignon Dirlem\nMarvailhou ar Vretoned, kelou bras ! en deus eur breurig.\nVa mignoned tosta a lavar ez eo eur paotrig koant, ker koant, pe koantoc’h zoken eget e vreur hena. Eun enor bras eo ze evidoun, hag eur blijadur eus ar c’houeka a ra d’in. Ar vrezonekerien ivez a vezo stad enno hag o devo mall da welet an nevez ganet a ziskouezer kaout kement a fouge outan.\nN’em eus ket ankounac’haet gant pegement a brez e oe digemeret ar Marvailhou, kouls e Breiz-Tramor evel e Breiz-Izel, ha kement-se a oe evidoun eur c’hennerz hag eun ali da genderc’hel da gerzet gant an hent am boa kemeret.\nLavaret hag aslavaret a-walc’h zo bet d’in e oa maro ar varvailherien en hor bro, pe, mar deus c’hoaz unan bennak ankounac’haet gant falc’h didruez an Ankou koz, ne gaver mui da vihana kement a zaour ganto sponterezou.\nHag a c’hell beza gwir ! Ha setu perak n’eo ket bet deuet d’in ar c’hoant da zastum ar seurt konchennou. Gwelloc’h e kavan skriva peurvuia traou skouerius, kontadennou kristen ha breton, a c’hello va c’henvroiz tenna anezo eur guchennad kenteliou evit gwellaat o buez.\nDiskouez penaos e tle eur Breizad karet hag heulia e religion, didui e spered gant tammouigou farserez dereat, setu ar pez am eus klasket hepken el levr nevez-ma.\nHanvet eo ganen Nosveziou an Arvor. Eun hano kaer, ha n’eo ket gwir ? Gallet e vezo lenn anezan, evel e vreur hena, er goanv, e-tal an tan, ha da zul\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/14&oldid=158256 »\nKemmoù diwezhañ degaset d'ar bajenn-mañ d'an 9 Ebr 2020, da 21:55.


kemennadenn d’ar mediaoù (24.06.15)\nALBOM NEVEZ A-BENN AN 22 A VIZ GWENGOLO\nSONADEG D’AR 7 A VIZ DU ● LA CIGALE ● PARIZ\nDEDIET D’AR C’HAN HA D’AR SONEREZH\n24 ALBOM E SERVIJ SONEREZH AR BED-HOLL\nEn e unan en e studio da gentañ, ha goude-se gant un nebeud mignoned an hini eo en deus dorloet Alan Stivell ar rentañ enor-mañ d’an amzer, awenet gant lusk ar c’houlzoù-amzer hag ar varzhoniezh. Ar sederoni zon a santer a zeu diwar ur “sound design” ma kaver mouezh, kerdin, fleütoù ha toserezh a-unan da vont d’ober ur sonerezh arvestat, etre rak-folk ha sonerezh elektronek nevezus. Kejañ a ra neuze tremened koshañ ha modernelezh en amzer o tremen, an AMzer.\nAlan Stivell a zo da gentañ un den dibar da vat.\nOuzhpenn bezañ lakaet da adc’henel, en e oad tenerañ, ur benveg aet diwar soñj an dud, e ijinas, nepell goude, e stummoù tredan.\nOuzhpenn lakaat kendeuziñ sonerezh e wrizioù gant ar Rock, n’eo ket trawalc’h dezhañ ar mont daou-ha-daou-se hag e kav e awen e kement levezon a c’hall bezañ : un diuzerezh kaset betek penn.\nAnat eo ez eo Alan Stivell kiniad ar Sonerezh keltiek, hag e grouer zoken.\nHogen arabat eo disoñjal evit kelo-se e talc’h da vezañ war glask ur Sonerezh Hollek. Netra a vefe divodest er c’hlask-mañ : n’eus anezhañ nemet un dedenn diharz ha rouez evit kement seurt sonerezh zo, en egor hag en amzer.\nMa selaouer e 24 albom ez eo diaes chom hep kavout levezon ar seurtoù sonerezh pennañ, daveennoù da amzerioù disheñvel, eus an Henamzer da zegasadennoù an elektronik ha daskounadenn meur a genel.\nAr sevenadur an tostañ d’e galon a chom e-kreiz e oberenn avat. Hag e gwir, penaos e c’hallfe ur sonerezh hollvedel da vat lakaat ar sonerezh keltiek a-gostez ?\nE vouezh ivez a vordo diouzh ar fromoù hag ar c’hoantoù, dre stiloù disheñvel, livioù disheñvel, marevezhioù disheñvel, dieubet diouzh ar pounnerder – dreist-holl dre e zoare da lakaat ar ritm en un doare personnel-kenañ -.\nAr pozioù a laka warno, bet savet gantañ pe gant oberourien all, a veaj evel e sonerezh, evel e vouezhioù, eus ur stil pe eus ur yezh d’un all (betek an doareoù lec’hel da zistagañ hag e diabarzh ar memes testenn). Ar re ar muiañ kartezian a c’hallje en em goll\nEñ a zalc’h da vont sioul gant e hent.\nHag e selaouerien a seblant chom hep koll un neudenn, pe ur gerdin telenn, a liamm anezho outañ, abaoe hanter-kant vloaz, evit lod, pe pemp devezh, evit re all.\nOTHER TIMES – AMZERIOU ALL (HAIKU DE PRINTEMPS) 03:16 (domani foran/ Alan Stivell)\nMATIN DE PRINTEMPS – KESA NO HARU (HAÏKU DE PRINTEMPS 2) 6:41 (Kobayashi Issa, Matsuo Bashô ha Corinne Atlan /Alan Stivell)\nMINTIN NEW ‘HAÑV (HAIKU DE PRINTEMPS 3) 02:31 (domani foran / Alan Stivell)\nPOSTSCRIPT 05:39 (Seamus Heaney / Alan Stivell)\nAlan Stivell : programmadur, kan, telennoù, fleüt Iwerzhon\nCédric Alexandre : gourrebed (5)\nAnne Gwen Brodu : fleüt-treuz (7,8)\nToshiko Dhotel : mouezh komzet e japaneg (2)\nGaëtan Grandjean : gitar sec’h (9)\nNicolas Hild : toserezh (5,7,8)\nDavid Millemann : gitarioù, sound design ha programmadur (2,3,4,8,9,11)\nMaliko Oka : mouezh komzet e japaneg(2,3)\nGráinne O’Malley : mouezh ha kan en iwerzhoneg (6)\nVéronique Piron : mestr ar shakuhachi, toserezh (3,5)\nBet enrollet etre miz Du 2011 ha miz Du 2014 er studio Keltia III (35, Breizh), etre Here 2014 ha Genver 2015 er Studio Tillaut (35, Breizh).\nRenet gant Alan Stivell, enrollet gant Damien Tillaut\nMesket e Genver ha C’hwevrer 2015 er Studio Tillaut gant Damien Tillaut hag Alan Stivell, nemet 7, 8, 9, eus miz Kerzu 2014 da C’hwevrer 2015 e La Licorne Rouge (Roazhon, Breizh) gant Ted Beauvarlet, David Millemann hag Alan Stivell\nMasterekaet e miz Meurzh 2015 en Translab (Pariz) gant Benj\nArtwork « Ballmap », gant Jérémie Brunet\nTi-Embann : Keltia III,\nnemet 3 ha 4 : Gallimard ha Keltia III\nha 6 : Faber & Faber ha Keltia III\nAn droiad :\nALAN STIVELL BERR-HA-BERR\nKerkent ha 9 bloaz (1953) e kinnig e sonadegoù kentañ (Unesco, iliz-veur Gwened, Olympia memes…). Ul levezon anat o devo ha lakaat a raint an delenn geltiek da adc’henel.\nDiouzhtu eo tomm ouzh ar sonerezh hag ar sevenadurezh keltiek hag e teu da vezañ ur mailh warno.\nEtre 1958 ha 1966 e tres telennoù tredan, e krog da skrivañ ur gensonadeg hag e enroll evit ar wech kentañ gant an delenn solo. War un dachenn all (sonerezh hengouneloc’h) ez eo anavezet evel unan eus ar gwellañ sonerien binioù bras.\nAn albom kentañ Reflets (1970) a zo ur poent loc’hañ. Un doare manifesto eo ivez evit ur sonerezh hironaet hag a zegas meizad ar « World-Music » da zont.\nE 3e opus, Renaissance de la harpe celtique, bet enrollet e 1971, a laka miliadoù a delennourien hag a ludaouerien da ziflukañ er bed a-bezh.\nE Pop-Plinn, ar wech kentañ ma kendeuzer sonerezh Breizh gant ar Rock, ha dreist-holl ar sonadeg (C’hwev. 1972) hag an albom A l’Olympia (en tu-hont da 2 vilion a skouerennoù gwerzhet) a lakaio kalz-kalz a dud da vezañ sot gant ar sonerezh nevez-mañ : anv a reer eus ur « marzh Stivell » hag a cheñch da vat skeudenn Breizh.\nC’hoariet en doa dija en Italia, en Iwerzhon hag e London (Queen Elizabeth Hall e 68 gant ar Moody Blues) met adalek 1973 an hini eo en em zispak e remzad etrebroadel : leuniañ a ra diwar neuze salioù bras Europa, Amerika, Aostralia, gwelet e vez er festivalioù rock bras evel war al leurennoù skinwel.\nE 1980, e Symphonie celtique / Tir na n-Og e stad AnOriant (Gouel ar Gelted) ha sonadegoù bras-divent (14000 selaouer e Milan).\nWar-lerc’h Legend-Mojenn pe The Mist of Avalon ha goude bezañ kejet gant Francis Dreyfus, e kinnig un doare nevez eus e ditloù hollvrudet : e 1993 ez eo an albom « Again » poent loc’hañ ur wagenn nevez (teir gwech pladenn aour). Pediñ a ra e vignon Dan Ar Braz (lañset e oa dija mennozh « L’Héritage des Celtes ») . Berzh spontus a ra an droiad a zeu war-lerc’h e 1994. Evel er bloavezhioù 70 e ra ar publik bras hag ar rummadoù nevez un degemer frommus d’e sonerezh.\nAn albom Brian Boru, bet produet gant Martin Meissonier, a laka muioc’h c’hoazh sonerezh Alan er Sonerezhioù a vremañ. Kadarnaet e vo c’hoazh an tuadur-se gant an albom 1 Douar (One Earth), gant Youssou N’dour, Jim Kerr, Paddy Moloney, John Cale, Khaled, h.a..\nMerket eo deroù ar 21añ kantved gant an albom gant binvioù hepken, En tu-hont d’ar c’homzoù – Au-delà des mots, al levr Telenn, la harpe bretonne, kenskrivet gant Jean-Noël Verdier, hag an Dvd Parcours (Fox-Pathé), deuet da vezañ Dvd aour buan-tre.\nE 2006, e teu er-maez ar bladenn « penn a-raok » Explore , doare elektro-rock ha hip-hop. Ur wech ouzhpenn, pevar alc’hwez Télérama hag an titl Miz-Tu e playlist France Inter.\nEn deroù hañv 2013, e c’hall an dud dizoleiñ ar sonadeg-se end-eeun, gant ur Cd-Dvd, « 40th Anniversary Olympia 2012 » (Universal). War-lerc’h e teu ul levr nevez kenskrivet gant Alan Stivell, Sur la route des plus belles légendes celtes, embannet gant Arthaud-Flammarion. War Frañs tri eo skignet un teulfilm kaer-tre, Au-delà des frontières, diwar e fenn.\nTroet gant Olier Ar Mogn (trug. vras dezhañ)\nBruderezh ● World Village : Axel Cléman\nBruderezh ● Accent Presse : Simon Veyssière\nDarempred radio / TV : Thierry Wendl


Christian VII - Wikipedia\nAr roue Christian VII\nChristian VII (1749 – 1808) a oa Roue Danmark. Mab e oa d'ar roue Frederig V ha d'e gentañ pried, Louise Breizh-Veur.\nDimezet e voe e 1766 d'ar briñsez alaman Caroline Mathilde von Hannover (1751-1775), merc'h-vihan da George II, roue Bro-Saoz, ha hi 15 vloaz. Moarvat ne ouie ket he breur, George III, roue Bro-Saoz war-lerc'h o zad-kozh, e oa kollet e spered gant e vreur-kaer.\nDilezel e bried a rae ar roue da vont da redek fouzhlec'hioù e gêr-benn gant ar gourtizanez Støvlet-Cathrine. Laosket en doa ar galloud etre daouarn e vedisin, ar c'hont Johann Friedrich Struensee, hag a renas ur politikerezh levezonet gant mennozhioù nevez ar Sklêrijennoù. Kement-se a zisplije kaer d'an noblañsed a glaskas diskar anezhañ.\nStruensee a voe harzet e 1772\nSerc'heg ar rouanez e oa ar c'hont Johann Friedrich Struensee ouzhpenn bout e penn kuzul ar vinistred.\nE 1772 avat, war-lerc'h embannet un toullad lezennoù nevez, e c'hoarvezas un taol-stad. Lezvamm ar roue, Juliane von Braunschweig-Wolfenbüttel, a oa bet pellaet ouzh ar galloud gant Struensee, hag a oa a-du gant an noblañsed hag ar virourien, a reas da Gristian VII sinañ ur baperenn ma roe urzh da herzel e vinistr. Dibennet e voe Struensee er bloavezh-se en-eeun.\nTorret e voe dimeziñ ar roue ha Caroline Matilda, evel ma klaske Julianne. Caroline a viras an titl a rouanez koulskoude, met koll a reas he bugale, hag harluet e voe da Alamagn, da gastell Celle a oa d'he breur, roue Bro-Saoz ha Hannover. Eno e varvas tri bloaz goude, e 1775, da 24 bloaz.\nEvit yec'hed Christian VII ne reas nemet gwashaat adalek 1772, hag ar roue ne rene ket e gwirionez. Betek 1784 e chomas ar vro etre daouarn e lezvamm Juliane von Braunschweig-Wolfenbüttel, he mab nammet ar priñs Frederig Danmark (1753-1805), e lezvreur bet anvet da rejant, hag o ministr Ove Høegh-Guldberg, a gasas ur politikerezh a-du gant an urzh kozh.\nEn 1784 eta e teuas mab yaouank Christian VII, Frederig (1768 - 1839), da gemer ar rejantiezh digant e lezvreur nammet (ha 15 vloaz koshoc'h) ar Frederig all. Neuze e voe kaset da benn un toullad kemmoù heñvelik ouzh ar re boulc'het gant Johann Friedrich Struensee, ha fall e krogas ar brezelioù ouzh Napoleon.\nDaou vugel o doe Christian VII ha Caroline Mathilde von Hannover:\nFrederik VI ( 1768-1839), roue Danmark adal 1808 pa varvas e dad.\nLouise Augusta ( 1771 - 1843), dimezet da Frederik Christian af Augustenborg. Ne greder ket e oa ar roue a oa tad dezhi, met Johann Friedrich Struensee, ar c'hentañ ministr.\nBez Christian VII.\nKlañv ha foll da vat e oa Christian VII pa varvas e kastell Rendsburg, e Schleswig, en 1808.\nE vab Frederik VI ( 1768-1839), a voe roue Danmark adal neuze.\nAdtapet diwar « https://br.wikipedia.org/w/index.php?title=Christian_VII&oldid=1957101 »


Eil lizher d'an Desalonikidi - Wikipedia\nEil lizher d'an Desalonikidi\n(Adkaset eus An eil lizher d'an Desalonikidi)\nHervez ar viblourien, a-douez al lizheroù bet skrivet gant Sant Paol ha deuet betek ennomp eo al lizheroù d'an Desalonikidi a vefe ar re goshañ. Testennoù koshañ an Testamant Nevez int eta.\nSkrivet e vefe bet an hini kentañ e Korinthos e dibenn 50 pe e penn kentañ 51 hag an eil un nebeud mizvezhioù goude, e Korinthos ivez.\n1 An aozer\n2 Ar c'henarroud\nAn aozer[kemmañ | kemmañ ar vammenn]\nKalz traoù heñvel ouzh Al lizher kentañ d'an Desalonikidi a gaver el lizher-mañ ken eo bet soñjet gant biblourien zo e c'hellje bezañ bet ur skrid faos aozet gant unan en dije trevezet stil Paol Tars. Ne weler ket mat perak e vije bet graet se. Eeunoc'h eo soñjal en doe Paol c'hoant da resisaat poentoù zo eus e lizher kentañ. N'eus dislavar ebet etre an div destenn, klokaat a reont an eil gant eben. Bepred eo bet soñjet gant an Iliz katolik roman e oa al lizher diwar dorn Paol.\nAr c'henarroud[kemmañ | kemmañ ar vammenn]\nAvielet oa bet tud Thessaloniki gant Paol e-kerzh e eil beaj (Oberoù 17, 1-10) en hañv 50. Rediet e voe Paol da guitaat ar gêr evit Berea, Aten ha Korinthos.\n« Tesalonike, porzh-mor asur-meurbet, a oa d'ar c'houlz-se kêr-benn Makedonia,[...] a oa neuze poblet-stank gant tud deuet a bep tu, en o zouez un drevadenn niverus a-walc'h a Yuzevion. » \nHervez Maodez Glanndour e klaskas Paol a meur a wech distreiñ da Desalonike, met hep gellout dont a-benn, ha setu perak en devoa kaset en-dro Timozeoz betek du-hont. Diwar ar c'heloù degaset dezhañ gant an diskibl e skriv neuze Paol e lizher kentañ d'ar gumuniezh yaouank, moarvat e-pad m'emañ e Korinthos. Al lizher-mañ a vefe bet skrivet un nebeud mizvezhioù war-lerc'h e 51 e Korinthos ivez .\nWar a seblant ez eus un tamm dizurzh e diabarzh ar gumuniezh gant ar re ne fell ket dezho labourat abalamour da zistro ar C'hrist hag an heskinerezh o kregiñ. Fellout a ra da Baol resisaat e soñj a-zivout Parousiezh ar C'hrist eta.\nSetu soñj Maodez Glanndour :\n« Pegoulz e vo an deiz-se ? Sekred an Tad ez eo. A-raok fin ar bed e tle en em ziskouez an Enep-Krist, hag hemañ evit ar mare (evit ur mare diresis) e vez harzet outañ. Ne lavar ket dimp Paol, siwazh, petra eo an dra-se a vir outañ d'en em ziskouez.[...] Ne vern. Sellomp kentoc'h ouzh ar benngelennadurezh a welomp dija displeget amañ : ar C'hrist dasorc'het, Doue an Tad, gras ar Spered santel ; ar stourm er bed a-vremañ, trec'h Doue gant ar bed da zont ; galv ar re a gred d'un dasorc'h a beoc'h peurbadel. »\n↑ 1,0 ha1,1 (br) Maodez Glanndour, Digoradur da lizheroù Sant Paol, Eil lodenn troidigezh an Testamant Nevez, Al Liamm, 1971, p. 351\n↑ 2,0 2,1 ha2,2 (fr) La sainte Bible, Cerf, 1961, Introduction aux Epîtres de Saint Paul, p. 1483\n↑ 3,0 ha3,1 (fr) La Bible traduite par André Chouraqui, Desclée de Brouwer, 1989, p. 2296\n↑ (br)Maodez Glanndour, Eil lodenn troidigezh an Testamant Nevez, Al Liamm, 1971, p 352\nAdtapet diwar « https://br.wikipedia.org/w/index.php?title=Eil_lizher_d%27an_Desalonikidi&oldid=1873264 »\nKemmoù diwezhañ degaset d'ar bajenn-mañ d'an 29 Ebr 2020, da 10:54.


The House of Love a oa ur strollad rock a Vreizh-Veur hag a oa àr ar stern etre dibenn ar blezioù 1980 ha penn kentañ ar blezioù 1990. Àr-lerc'h e oa aet ar strollad da get met nevezik zo, e 2005, eo bet adsavet ar strollad hag ur bladenn nevez zo daet er-maez ("Days Run Away"). Guy Chadwick (mouezh, gitar), Terry Bickers (gitar), Andrea Heukamp (mouezh, gitar), Pete Evans (taboulinoù) ha Chris Groothuizen (gitar-boud) a oa izili a-orin ar strollad, met Bickers a yeas kuit e 1989 ha Simon Walker a gemeras e lec'h, hag àr-lerc'h, e 1992, e voe erlerc'hiet hemañ-diwezhañ get Simon Mawby. Heukamp a yeas kuit e 1987.\nSavet e oa bet ar strollad en Islington e Bro-Saoz e 1986, hag un nebeud pladennoù bihan (single) da heul ha da c'houde o fladenn vras kentañ e 1988, dizanv anezhi (èl an albumoù arall betek 1991). Ha tapet brud gete a-drugarez d'an tonioù single "Destroy the Heart" ha "Blind" pe "Mr. Joe".\nEngouestlet e voent get ar label Fontana evit ur bern argant! Met àr-lerc'h un nebeud tonioù ha troioù fiskal e oa aet awen ar strollad da netra, hag e voe achu e 1991. Tenn e oa daet da vout an darempredoù etre izili ar strollad àr ar marc'had.... Ha drogaj ouzhpenn, tra ne oa ket evit gwellaat o stad.\nDaoust d'ar seurt enebiezh a oa etre Chadwick ha Bickers e voe adsavet ar strollad, souezhusat tra, e 2005, hag un droiad sonadegoù da heul (dre Vro-Saoz hag Iwerzhon) hag un albom nevez ivez : "Days Run Away" e añv.\nGuy Chadwick (mouezh, gitar)\nTerry Bickers (gitar)\nPete Evans (taboulinoù)\nChris Groothuizen (gitar boud)\nAdtapet diwar « https://br.wikipedia.org/w/index.php?title=The_House_of_Love&oldid=1476445 »


Impalaeriezh trevadennel an Izelvroioù - Wikipedia\nImpalaeriezh trevadennel an Izelvroioù eo an anv a roer da hollad ar broioù a voe e dalc’h an Izelvroioù etre ar XVIIvet hag an XXvet kantved. Gant an Izelvroioù e voe heuliet skouer Portugal ha Spagn o doa savet trevadennoù er-maez eus Europa.\nAr broioù zo bet dalc’het gant an Izelvroioù da vare pe vare. Al liv gwer teñval a ziskouez trevadennoù a voe savet gant Kompagnunezh nederlandat Indez ar C'hornôg, hag al liv gwer sklaer ar re savet gant Kompagnunezh nederlandat Indez ar Reter.\nBroudet e voent gant o barregezh war tachennoù ar verdeadurezh hag ar c'henwerzh ha gant al lañs a oa en o bro gant ar vroadelouriezh da vare stourm an Izelvroioù evit en em zistagañ diouzh Spagn. Evel en Impalaeriezh trevadennel Breizh-Veur, e voe savet trevadennoù da gentañ gant kevredadoù kevalaour dizalc’h diouzh ar stad, evel da skouer Kompagnunezh nederlandat Indez ar Reter. Diwezhatoc’h hepken e voe kemeret an emell eus an trevadennoù-se gant ar stad. Kenwerzhourien ha moraerien eus an Izelvroioù ivez a gemeras perzh er beajoù da zizoleiñ ar voul-douar a voe, gant Europiz, er XVIvet kantved hag er XVIIvet kantved ; ar broioù ergerzhet gant tud evel Willem Barents, Henry Hudson,Willem Janszoon pe Abel Tasman avat, ne zeujont ket da vezañ trevadennoù eus an Izelvroioù.\nAdalek ar XVIvet kantved e kreskas beli an Izelvroioù war vor gant nerzh o morlu. Ren a raent war ar c’henwerzh war vor dre ar bed a-bezh a-benn an eil hanterenn eus ar XVIIvet kantved : unan eus galloudoù pennañ ar bed e oa deuet an Izelvroioù da vezañ. E-keit-se e oa o sevenadur o vleuniañ, ken ma reer Oadvezh Aour an Izelvroioù eus an amzer-hont. Da vare an Dispac'h gall avat e kollas an Izelvroioù ul lodenn vat eus o zrevadennoù, war un dro gant o galloud war vor, pa voent aloubet gant armeoù Bro-C’hall. Etre 1795 ha 1814 e voe an Izelvroioù dindan gouarnamantoù e dalc’h ar C’hallaoued, ha kouezhañ a reas o zrevadennoù etre krabanoù Breizh-Veur. Goude 1815 e voe rentet o zrevadennoù d’an Izelvroioù ha chom a rejont dindan renerezh Den Haag, betek diskar an impalaeriezhioù trevadennel en XXvet kantved. Hiziv an deiz e chom stag Aruba hag an Antilhez Nederlandat ouzh an Izelvroioù o-unan, en ur framm laosk anvet Rouantelezh an Izelvroioù.\n1.1 Indez ar Reter (Indonezia)\n1.2 Selan (Sri Lanka)\n1.3 Formoza (Taiwan)\n3.1 Izelvroioù Nevez\n3.2 Indez Nederlandat ar C'hornôg\nUr wech savet Kompagnunezh nederlandat Indez ar Reter (pe VOC, diwar an anv nederlandek Verenigde Oost-Indische Compagnie) e 1602, an Izelvroioù a glaskas tapout krog e trevadennoù Portugal, ar pezh a voe abeg d’ar Brezel etre Portugal hag an Izelvroioù. Daoust ma oa unanet Portugal ha Spagn dindan ur gurunenn hepken, en amzer-hont, e chome disparti o div impalaeriezh, ha trevadennoù Portugal, strewet dre ar bed a-bezh, a oa preizhoù aes evit an Izelvroiz, c’hoant bras ganto ren war kenwerzh an temzoù.\nIndez ar Reter (Indonezia)Aozañ\nE 1605 e voe skrapet ar c’hontouerioù kenwerzhel a oa gant Portugal war Inizi ar Spisoù (bremañ inizi Maluku) gant Izelvroiz. E 1619 e voe savet ganto ur c’hreñvlec’h e Batavia, a zeuas da vezañ penngreizenn Kompagnunezh Indez ar Reter. En XIXvet kantved e tremenas douaroù ar Gompagnunezh dindan galloud ar stad hag hollad Indez ar Reter a voe melestret gant gournamant an Izelvroioù. Dont a reas ar vro da vezañ dizalc’h dindan an anv Indonezia, d’ar 17 a viz Eost 1945.\nSelan (Sri Lanka)Aozañ\nDouarañ a reas an Izelvroiz kentañ war Selan e 1602, pa oa an enezenn-se e dalc’h Portugal. Etre 1636 ha 1658 e teujont a-benn da skarzhañ ar Bortugaliz, war c’houlenn priñsed eus ar vro, da gentañ. Portugaliz a oa mistri war an arvor hepken, abaoe 1505. Gouzañvet o doa tud ar vro, Boudaiz, Hindoued ha Muzulmiz, dindan gwask Portugaliz, a glaske o zreiñ davet ar gristeniezh. Izelvroiz, int, a oa o freder gant ar c’henwerzh kentoc’h eget gant ar relijion. E dalc’h Kompagnunezh Indez ar Reter e voe an arvor e-pad ur c’hantved hanter, met diabarzh ar vro a chomas e-maez o galloud. Ur c’hontouer a bouez bras e oa Selan evit ar Gompagnunezh, dre ma oa un arsav hanter-hent etre kontouerioù Suafrika ha re Indonezia. En enez hec’h-unan a-hend-all e veze kavet kanell hag olifanted, a veze gwerzhet da briñsed eus douar-bras India. E 1796 e kouezhas an enez etre krabanoù ar Saozon, war-lerc’h ma vijent deuet da reiñ skoaz da briñsed Kandy, a-enep an Izelvroiz.\nUr c’hreñvlec’h anvet Fort Zeelandia a voe gant Izelvroiz war enez Taiwan, etre 1624 ha 1662, pa voent skarzhet ac’hano. Eus an enez e c’helle ar VOC (Kompagnunezh Indez ar Reter) ober kenwerzh gant marc’hadourien eus douar-bras Sina ; prenañ a raent seiz diganto da skouer. En enez hec’h-unan e veze gounezet korz-sukr.\nSultanelezh Malaka, war aod Malezia (bremañ Malaysia), a voe kemeret digant ar Bortugaliz e 1641. Da-heul sinadur ur feur-emglev e tremenas e daouarn ar Rouantelezh Unanet e 1806, e-pad brezelioù Napoleon. Rentet e voe da Rouantelezh Unanet an Izelvroioù e 1816, a-raok tremen adarre dindan dalc’h Breizh-Veur e 1824.\nE 1652 e voe savet ur c’hontouer e-kichen Kab ar Spi Mat gant Kompagnunezh nederlandat Indez ar Reter, dre ma oa hanter-hent etre Indez Nederlandat ar Reter hag Indez Nederlandat ar C'hornôg. Kemeret e voe an drevadenn gant Breizh-Veur e 1797, e-pad ar Pempvet Brezel etre Bro-Saoz hag an Izelvroioù, hag un drevadenn saoz e teuas da vezañ e 1805. An drevadennerien deuet eus an Izelvroioù da Suafrika a chomas er vro nevez-perc'hennet gant Breizh-Veur, ha diwezhatoc’h ez ejont a-stroll war-zu ar reter d'en em staliañ pelloc’h e Natal. Diwezhatoc’h c’hoazh e voe brezelioù etrezo hag ar Saozon (Boer Wars). Afrikaners a reer eus o diskennidi.\nNieuw Amsterdam e 1664.\nIzelvroioù Nevez a voe graet eus an douaroù ergerzhet gant Izelvroiz er biz d’ar pezh zo aet d’ober ar Stadoù Unanet diwezhatoc’h, war aod ar Meurvor Atlantel. Trevadennet e voe an douaroù-se gant Kompagnunezh nederlandat Indez ar C’hornôg, en aber ar stêr Hudson da gentañ : Fort Nassau (1614, anvet diwezhatoc’h Fort Orange) el lec’h m’emañ bremañ Albany, ha Nieuw Amsterdam, savet e 1625 war enez Manhattan. An Izelvroioù Nevez a voe en o ec’honañ, pa voe staget trevadennoù Svediz outo (Fort Christina e 1655).\nAn Izelvroioù Nevez a yeas da get e 1674, goude an Trede Brezel etre Bro-Saoz hag an Izelvroioù : tremen a reas an trevadennoù nederlandat-se dindan yev ar gurunenn saoz ha Nieuw Amsterdam a voe lakaet New York.\nHervez an emglev peoc’h skoulmet etre an div vro e oa echu ar brezel ha chom a rae pep kostezenn gant an trevadennoù a oa ac’hubet ganti. Ne voe eskemm ebet etre domanioù an eil hag eben. Miret e voe gant ar Saozon an drevadenn nevez-aloubet ganto, Nieuw Amsterdam gant traoñienn ar stêr Hudson, tra ma chomas gant an Izelvroioù an trevadennoù o doa e Gwiana nederlandat (Surinam hiziv) e Suamerika kerkoulz hag inizi bihan en Indez ar Reter (Inizi ar Spisoù) ma veze kavet un temz prizius, ar muskadez. En amzer-hont e oa prizius-kenañ ar c’hraoñ-muskadez. Hag en inizi-se hepken e veze kavet ar gwezigoù a roe anezho. Laouen e oa an Izelvroiz o virout Inizi ar Spisoù eta ha ne oant ket chalet kement-se gant koll Nieuw Amsterdam.\nIndez Nederlandat ar C'hornôgAozañ\nTrevadennerezh Indez ar C'hornôg a grogas e 1620 gant aloubidigezh enez Sint Maarten, unan e-touez an inizi a oa e dalc’h Spagn neuze e Mor Karib. En amzer vremañ c’hoazh ez eo stag an enez-se ouzh Rouantelezh an Izelvroioù, evel m’emañ ivez enez Aruba hag an Antilhez Nederlandat. Emren eo an inizi-se ha stag, en un doare laosk a-walc’h, ouzh Rouantelezh an Izelvroioù.\nAloubet e voe douaroù Surinam, e Suamerika, gant Izelvroiz e-pad an Eil Brezel etre Bro-Saoz hag an Izelvroioù. Ha goude sinadur Emglev Westminster e 1674 e tremenas ar plantadegoù korz-sukr a oa eno etre daouarn Izelvroiz, en eskemm ouzh an Izelvroioù Nevez. Ur vro stag ouzh an Izelvroioù e chomas Surinam betek 1975 : er bloavezh-se e teuas da vezañ ur stad dizalc’h.\nEr XVIvet kantved ez erruas an Europiz kentañ war aodoù ar pezh zo bremañ Guyana hag Izelvroiz en o zouez. Adalek deroù ar XVIIvet kantved e voe savet teir zrevadenn gant tud eus an Izelvroioù da lezel o merk war ar vro ha da ziskouez e oant perc’henned warni : Essequibo (1616), Berbice (1627), ha Demerara (1752). Met gant Breizhveuriz e voe aloubet Guyana e dibenn an XVIIIvet kantved. Rankout a reas an Izelvroioù lezel Guyana gant ar Rouantelezh Unanet e 1814.\nGinea-Nevez an Izelvroioù, eus 1828/1895 betek 1961, war ar pezh a zo Papoua ar C'hornaoueg bremañ. Aloubet gant Indonezia e 1961.\n"L'Empire colonial hollandais" (e galleg)\nAdtapet diwar « https://br.wikipedia.org/w/index.php?title=Impalaeriezh_trevadennel_an_Izelvroioù&oldid=1660415 »\nKemm diwezhañ d'an 4 Gwe 2015 da 14:10\nKemmoù diwezhañ degaset d'ar bajenn-mañ d'an 4 Gwe 2015, da 14:10.


Kaozeadenn Implijer:Pennog - Wikipedia\nSalud, Pennog, Un degemer c'hwek a roomp dit war ar Wikipedia e brezhoneg\nDemat, Pennog. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nSpi hon eus az po plijadur war Wikipedia e brezhoneg. --Y-M D (kaozeal) 1 Du 2013 da 12:32 (UTC)\nEvit an 28 Mezheven : penaos kas ul luc'hskeudenn[kemmañ ar vammenn]\nAl luc'hskeudennoù a c'hell bezañ karget e 2 mod disheñvel : pe evit ar wikipedia-mañ nemetken pe evit an holl wikipediaoù.\nEvit en ober amañ nemetken n'eus nemet da glikañ war al liamm "Kargañ war ar servijer" a-gleiz hag heuilhañ ar mod ober sañset.\nMa ne zeuez ket a-benn lavar din... --Y-M D (kaozeal) 1 Du 2013 da 12:32 (UTC)\nda YMD n'on ket deuet a-benn : ne welan netra a gleiz evit pellgargañ al luc'hskeudenn. Torr-penn eo. Kas din ur postel ma karez evit hen ober em flas mar plij ma kasin dit al luc'hskeudenn... : tgss arobaz pik fr --Pennog\nMat eo, ur postel a gasan dit. --Y-M D (kaozeal) 3 Du 2013 da 14:35 (UTC)\nDigarez : tgss arobaz orange pik fr an hini eo. ~~\nAdtapet diwar « https://br.wikipedia.org/w/index.php?title=Kaozeadenn_Implijer:Pennog&oldid=1535097 »\nKemmoù diwezhañ degaset d'ar bajenn-mañ d'an 3 Du 2013, da 14:59.


Mae | 2015 | Korn an dudi\nDielloù evit Mae, 2015\nPosted: 9 Mae 2015 in Sinema\nTikedennoù:Die Antwoord, film SF, Neill Blomkamp, skiant-faltazi\nChappie a zo ur film skiant-faltazi (Stadoù-Unanet/Mec’hiko) sevenet gant ar Suafrikan Neill Blomkamp. Deuet eo ‘maez er c’hwec’hkorn e deroù miz Meurzh.\n(Gwelet ‘m eus anezhañ da vare nevez-amzer ar sinema. Siwazh, ne oa nemet abadennoù e galleg setu n’am eus ket gellet gwelet ar film e yezh orin. N’am eus skinwel ebet ba’r gêr, ha tout ar pezh a sellan war ma urzhiataer a zo e YO. Kement-se evit lâret deoc’h eo bet diaes din gouzañv an eilmouezhiañ ‘pad ur c’hard eur bennak, ne welen nemet se, met tremenet eo goude dre chañs, ur wech tapet en istor.)\nPlijet-tre e oan bet un nebeut bloavezhioù-zo gant District 9, film hir kentañ Neill Blomkamp, a alian deoc’h groñs ma plij deoc’h ar filmoù SF, ha zoken mod all. Kaoz oa d’eus ezdouaridi o pradañ e Suafrika met tu oa da gompren kalz traoù war an apartheid ivez, fin ar paotr.\nN’am eus ket bet tro da welet e eil film (Elysium) met a-hervezh n’am eus ket c’hwitet kalz tra (ne vije ket kenkoulz hervezh ar pezh ‘m eus bet tro da glevet).\nIstor Chappie he deus roet din c’hoant gwelet ar film avat.\nE Johannesburg e c’hoarvez an traoù, en un dazont tost.\nMuioc’h-mui a reuz (feulster, trafikerezh dramm, guerilla, etc. ) a vez e kêr setu ma tiviz pennoù-bras ar polis lakaat en o skipailhoù poliserien un nebeut robotoù gouest da stourm ouzh an dorfedourien. Krouet ‘vezont gant an embregerezh Tetravaal, enni ijinourien varrek evel Deon Wilson (Dev Patel, gwelet e Slumdog Millionnaire). E vuhez a dremen Deon tro-dro d’ar robotoù ha prederiet eo gant an « intelligence artificielle ». C’hoant ‘n dije gwellaat ar robotoù-polis o reiñ an tu dezho da soñjal un tamm, da gemer divizoù drezo o-unan. Nac’het e vez e ginnig gant ar renerezh met pennek eo ar paotr setu e tiviz kenderc’hel d’ober e daolioù-arnod e-unan. Siwazh dezhañ, skrapet e vo buan e robot speredek (Chappie) gant ur vandennad laeron, laouen da gaout ur robot speredek eus o zu da enebiñ ouzh re ar polis.\nMa ‘m boa klevet komz un tamm d’eus istor ar film, ne ouien ket piv oa an aktourien. Souezhet-kenañ on bet da adkavout amañ izili ar strollad rap afrikaaner Die Antwoord (a blij din a-walc’h), Ninja ha Yolandi. Pa ‘m eus o gwelet em eu soñjet o dije ur rollig. Tamm ebet, rolloù a-bouez a zo ganto, ha n’int ket mezhus evel aktourien. Ken kreizennet eo ar film tro-dro da Chappie ma ne vez ket taolet kont kement eus an aktourien. Hogen, graet eo mat-kenañ Chappie (e motion capture, mouezh ha jestroù Sharlto Copley e YO) hag an efedoù ispisial dre vras. Gwelet ‘vez ez eus arc’hant gant Neill Blomkamp bremañ (49 million $ en deus koustet ar film !).\nHugh Jackman eo n’am eus ket kavet kenkoulz. C’hoari a ra roll Vincent Moore, un ijinour robotoù e Transvaal gwarizius eus berzh Deon ha prest da beb tra evit dont a-benn d’e flastrañ. Look, c’hoari, hag all : n’on ket bet kendrec’het tamm ebet gant Hugh Jackman er film-mañ.\nDav eo lâret ivez ez eo plijus sonerezh ar film, pa vije an tonioù krouet gant Hans Zimmer pe an nebeut tonioù gant Die Antwoord a vez klevet ivez.\nNinja (Die Antwoord) ha Chappie\nDaoust ma c’heller divinout lodennoù d’eus ar senario aes a-walc’h ez on bet plijet-tre gant an istor.\nUr gwir preder a zo gant Neill Blomkamp war implij ar robotoù en dazont, ha prederiañ a c’haller ober war traoù-zo (liammet gant ar frankiz da skouer) goude dibenn ar film.\nN’eo ket Chappie film ar c’hantved met ur film SF a galite, graet mat ha gant un istor dedennus. Talvezout a ra bezañ gwelet ‘soñj din. Ouzhpenn-se ez eo speredekoc’h eget darn vrasañ ar filmoù SF hollywoodian ‘pezh n’eo ket falloc’h.


James Spader e 2014\nJames Todd Spader, ganet d'ar 7 a viz C'hwevrer 1960, zo un aktour stadunanat. Brudet eo evit rolloù istrogelled evel en drama Sex, Lies, and Videotape (1989), ar film skiant-faltazi Stargate (1994), ar thriller Crash (1996), hag ar film erotek-karantez Secretary (2002).\nBrudet mat eo ivez er skinwel evel an alvokad Alan Shore er stirad The Practice hag er spin-off Boston Legal (enoret eo bet gant tri Emmy Awards), ha Robert California er gomedienn-mockumentary The Office. C'hoari a ra an torfedour a sikour an FBI Raymond "Red" Reddington er stirad skinwel polis war NBC The Blacklist. Evit ar roll-se eo bet lakaet e anv div wech evit ur Golden Globe.\nAdtapet diwar « https://br.wikipedia.org/w/index.php?title=James_Spader&oldid=1833120 »\nKemmoù diwezhañ degaset d'ar bajenn-mañ d'an 7 Ebr 2019, da 19:35.


17045 Pine Ave Los Gatos CA - $3.25m land for sale\n17045 Pine Ave Los Gatos CA. Photo 2 of 16 17045 Pine Ave Los Gatos CA. Photo 3 of 16 17045 Pine Ave Los Gatos CA. Photo 4 of 16 17045 Pine Ave Los Gatos CA. Photo 5 of 16 17045 Pine Ave Los Gatos CA. Photo 6 of 16 17045 Pine Ave Los Gatos CA. Photo 7 of 16 17045 Pine Ave Los Gatos CA. Photo 8 of 16 17045 Pine Ave Los Gatos CA. Photo 9 of 16 17045 Pine Ave Los Gatos CA. Photo 10 of 16 17045 Pine Ave Los Gatos CA. Photo 11 of 16 17045 Pine Ave Los Gatos CA. Photo 12 of 16 17045 Pine Ave Los Gatos CA. Photo 13 of 16 17045 Pine Ave Los Gatos CA. Photo 14 of 16 17045 Pine Ave Los Gatos CA. Photo 15 of 16 17045 Pine Ave Los Gatos CA. Photo 16 of 16\n17045 Pine Ave, Los Gatos, CA, 95032\n0.34 acres Lots & land\nChad West Myers, Rinu Real Estate #01914903\n$9,979 per month\nYour amount $9,979 / month\nLevel, Regular, Fenced\nElementary School 0.159mi\nJul 27, 2021 Sold $3,250,000 219.45 Public Record\nJul 27, 2021 Price Increase $3,250,000 +1.63% 219.45 MLS #ML81850639\nJul 9, 2021 Pending $3,198,000 215.94 MLS #ML81850639\nJun 24, 2021 New Listing $3,198,000 215.93 MLS #ML81850639\nAgent viewpoints of 17045 Pine Ave, Los Gatos, CA, 95032\nBlack Arrow Rd\n6 beds · 5 baths · 2,549 sqft\n4 beds · 4 full 1 half baths · 3,025 sqft\n18858 Montalvo Oaks Cir\nThe closest grocery stores are Lunardi's, 0.48 miles away and Whole Foods Market, 0.6 miles away.\nI'm interested in 17045 Pine Ave, Los Gatos, CA, 95032\nLand Sold $3.25m 17045 Pine Ave, Los Gatos, CA, 95032 0.34 acres Save House Remove from Saved


Pajenn:Instructioneu santel ar er gurionnéeu principal ag er religion, 1790.djvu/21 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/21\ntaguét doh er béd, rac ma ramb profession a gredein guet S. Jâq, penaus en-n’emb e gar er béd, e zou enemis de Zoué.\nN’en dai quet assès credein é general ol er péh e grèd en Ilis ; rac bout-ç’ou gurionnéeù principal e zeliamb goud ha credein é particuliér. Peb Crechén deit d’en oaid a ræzon, e zeli, idan boén a zannation, goud ha credein é hès un Doué péhani e recompance er-ré vat, hac e buniss er-ré fal : ean e zeli goud, ha credein Mistèr adorabl en Drindèd, Mistèr en Incarnation, Mistèr er Redamption hac er gurionnéeu-aral comprênét é Symbol en Apostolèt, Gourhæmeneu Doué ha ré en Ilis, hac er péh e feèll er Sacremanteu, é spécial Vadiènd, er Sacremand ag en Autær, hac er Sacremand a Bénigèn. Rac-cè, pihue-benac e ra Covezioneu hemb goud er Misterieu-ze, e zou obligét d’ou reparein. Caër hou pou larèt en e hoès ind ancoeheit ; er Fé zou necessær beèd er marhue, ha ne hoès quet ancoeheit offansein Doué : caër hou pou hoah larèt ne hoès quet a vémoèr, n’eèllét quet désquein, hui e zésq erhad coroll, sonnein, ha mil-sotiss-aral : abil oh partout meid én hou Lezèn.\nOrdrenét-è hoah demb idan boén à béhein marvelemant, goud petra è er Marhue, er Jugemant, er Purgatoër, er Baraouis hac en Ihuern ; credein penaus en inean ne varhuou jamæs. Obligét-omb ehue, é-mé en Doctor S. Thomas, de oud ha de gredein Misterieu Jesus-Chrouist, é spécial er-ré-zou inourét én\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/21&oldid=128748 »\nKemmoù diwezhañ degaset d'ar bajenn-mañ d'an 9 Eos 2018, da 15:07.


Aet eo Per Denez d'an Anaon\nPublié le 30/07/11 10:25, dans Flash Info par Fanny Chauffin pour ABP\nDimerc'her a zeu da 2 eur e vo lidet obidoù Per Denez en Iliz Itron Varia an Thabor e Roazhon.\nGanet e 1921, studiañ a reas e skolaj Sant Marzhin e Roazhon. Desavet gant e vamm, ur gemenerez, deskiñ a reas brezhoneg da 13 vloaz, ha diwezhatoc'h pa voe gant studierien stourmerien e-pad an Eil Brezel-bed. Chom a reas e darempred gant Roparz Hemon goude ar brezel, p'edo Roparz en Iwerzhon.\nE 1945, adkregiñ a reas gant e studioù goude ur c'hleñved grevus, prientiñ a reas un aotregezh. En Aberdeen (Bro-Skos) e chomas e-pad bloaz. Kelenn a reas saozneg e Kemper, ha da c'houde, kredapl abalamour d'e stourm evit Breizh, e voe kaset da B/Périgueux. Mont a reas da labourat da Zouarnenez ha dimeziñ a reas gant e wreg, brezhonegerez anezhi, a sikouras anezhañ evit an enklaskoù kaset gantañ.\nTremen a ra un dezenn diwar-benn brezhoneg Douarnenez. Dont a reas da vezañ kelenner skol-veur e Skol-veur Roazhon 2, ma chomas 21 bloaz. E 1981 e voe krouet an aotregezh vrezhoneg, a-drugarez dezhañ ha d'ar prezidant nevez, François Mitterrand.\nSkrivet gantañ «Brezhoneg buan hag aes», un hentenn fentus gant tresadennoù Nono, met hentennoù all ivez evit sikour an deskidi. Skrivet ez eus bet gantañ romantoù ha danevelloù, leun a fent ha kevrinus war-un-dro.\nGlas evel daoulagad c'hlas na oant ket ma re, Al Liamm 1979 ;\nHiroc'h eo an amzer eget ar vuhez, Mouladurioù Hor Yezh (MHY), 1981 ;\nEvit an eil gwech, MHY, 1982 ;\nEus un amzer 'zo bet, MHY, 1992 ;\nEn tu all d'an douar ha d'an neñv, MHY, 1993 ;\nDa Rouz An Noz, MHY, 1996.\nA propos d’une photo militaire à Saint-Aubin du Cormier… en hommage à Per Denez! par MAB, Musée Archipel Breton